钦定古今图书集成/明伦汇编/氏族典/第175卷 > 钱与暎
## 钦定古今图书集成/明伦汇编/氏族典/第175卷 > 钱与暎

按《嘉兴府志》：“与暎，字渊甫，钱薇子。嘉靖中，举北闱，三
上公车不售。人有劝之仕者，辄应曰：‘士学先王之道，
岂必圭组为荣哉。居恒淡泊，独好义施，尝置田赡族，
修桥堰，疾者予医药，死者予槥。岁疫，延医施针灸。所
交多名士，赋诗饮酒，留款经旬。性孝友，抚其弟端㬇
严而有恩，弟亦恭而退让，世并美之’。”